CELEX: 32003L0101
Language: hu
Date: 2003-11-03 00:00:00
Title: A Bizottság 2003/101/EK irányelve (2003. november 3.) a kábítószerek és pszichotróp anyagok tiltott előállítása során felhasznált egyes anyagok gyártásáról és forgalomba hozataláról szóló 92/109/EGK tanácsi irányelv módosításárólEGT vonatkozású szöveg.

Fontos jogi nyilatkozat

|

32003L0101

Hivatalos Lap L 286 , 04/11/2003 o. 0014 - 0016

		A Bizottság 2003/101/EK irányelve(2003. november 3.)a kábítószerek és pszichotróp anyagok tiltott előállítása során felhasznált egyes anyagok gyártásáról és forgalomba hozataláról szóló 92/109/EGK tanácsi irányelv módosításáról(EGT vonatkozású szöveg)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb a 2001/8/EK bizottsági irányelvvel [1] módosított, a kábítószerek és pszichotróp anyagok tiltott előállítása során felhasznált egyes anyagok gyártásáról és forgalomba hozataláról szóló, 1992. december 14-i 92/109/EGK tanácsi irányelvre [2], és különösen annak 10. cikke (3) bekezdésére,mivel:(1) Tekintettel az Egyesült Nemzetek Szervezete keretében a kábítószerek és pszichotróp anyagok tiltott kereskedelme elleni egyezménynek az Európai Gazdasági Közösség részéről történő megkötéséről szóló, 90/611/EGK tanácsi határozat [3] szerinti közösségi kötelezettségekre, át kell ültetni az Egyesült Nemzetek Kábítószerügyi Bizottságának 2001. márciusi határozatát az Egyesült Nemzetek 1988. évi egyezménye melléklete 1. táblázatának az ecetsavanhidriddel és a kálium-permanganáttal való kiegészítéséről.(2) Célszerű összehangolni a 92/109/EGK irányelvet is a legutóbb az 1232/2002/EK bizottsági rendelettel [4] módosított, az egyes anyagok kábítószerek és pszichotróp anyagok tiltott előállítására való felhasználásának megakadályozására irányuló intézkedések megállapításáról szóló, 1990. december 13-i 3677/90/EGK tanácsi rendelettel [5].(3) A kálium-permanganátot fel kell venni a 92/109/EGK irányelv I. mellékletének 2. kategóriájában felsorolt anyagok közé, és el kell hagyni az említett melléklet 3. kategóriájából.(4) Annak érdekében, hogy a közösségi kereskedelmet ne érje hátrány, küszöbértékeket kell megállapítani a kálium-permanganátra és az ecetsavanhidridre.(5) A 92/109/EGK irányelvet ennek megfelelően módosítani kell.(6) Az ebben az irányelvben előírt intézkedések összhangban vannak a 3677/90/EGK rendelet 10. cikke alapján létrehozott bizottság véleményével,ELFOGADTA EZT AZ IRÁNYELVET:1. cikkA 92/109/EGK irányelv I. és II. melléklete helyébe ezen irányelv mellékletének szövege lép.2. cikkA tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2004. január 1-jéig megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.3. cikkEz az irányelv az Európai Unió Hivatalos Lapjában való kihirdetését követő 20. napon lép hatályba.4. cikkEnnek az irányelvnek a tagállamok a címzettjei.Kelt Brüsszelben, 2003. november 3-án.a Bizottság részérőlErkki Liikanena Bizottság tagja[1] HL L 39., 2001.2.9., 31. o.[2] HL L 370., 1992.12.19., 76. o.[3] HL L 326., 1990.11.24., 56. o.[4] HL L 180., 2002.7.10., 5. o.[5] HL L 357., 1990.12.20., 1. o.--------------------------------------------------MELLÉKLET"I MELLÉKLETJegyzékbe vett anyagok az 1. cikk (2) bekezdésének a) pontja értelmében1. KATEGÓRIAAnyag | A KN szerinti megnevezés (ha eltérő) | KN-kód | CAS-szám |1-fenil-2-propanon | Fenilaceton | 29143100 | 103-79-7 |N-acetilantranilsav | 2-acetamido-benzolsav | 29242300 | 89-52-1 |Izoszafrol (cisz + transz) | | 29329100 | 120-58-1 |3,4-metilén-dioxifenil-propán-2-on | 1-(1,3-benzodioxol-5-yl)propán-2-on | 29329200 | 4676-39-5 |Piperonal | | 29329300 | 120-57-0 |Szafrol | | 29329400 | 94-59-7 |Efedrin | | 29394100 | 299-42-3 |Pszeudoefedrin | | 29394200 | 90-82-4 |Norefedrin | | ex29394900 | 14838-15-4 |Ergometrin | | 29396100 | 60-79-7 |Ergotamin | | 29396200 | 113-15-5 |Lizergsav | | 29396300 | 82-58-6 |Az ebben a kategóriában felsorolt, katintól eltérő anyagok sztereoizometrikus formái, amennyiben ilyen formák előfordulása lehetséges. |Az ebben a kategóriában felsorolt anyagok sói, amennyiben ilyen sók előfordulása lehetséges, és azok nem katinsók. |2. KATEGÓRIAAnyag | A KN szerinti megnevezés (ha eltérő) | KN-kód | CAS-szám |Ecetsavanhidrid | | 29152400 | 108-24-7 |Fenilecetsav | | 29163400 | 103-82-2 |Antranilsav | | 29224300 | 118-92-3 |Piperidin | | 29333200 | 110-89-4 |Kálium-permanganát | | 28416100 | 7722-64-7 |Az ebben a kategóriában felsorolt anyagok sói, amennyiben ilyen sók előfordulása lehetséges. |3. KATEGÓRIAAnyag | A KN szerinti megnevezés (ha eltérő) | KN-kód | CAS-szám |Sósav | Hidrogén-klorid | 28061000 | 7647-01-0 |Kénsav | | 28070010 | 7664-93-9 |Toluol | | 29023000 | 108-88-3 |Etil-éter | Dietil-éter | 29091100 | 60-29-7 |Aceton | | 29141100 | 67-64-1 |Metil-etil-keton | Butanon | 29141200 | 78-93-3 |Az ebben a kategóriában felsorolt anyagok sói, amennyiben ilyen sók előfordulása lehetséges, és azok nem a sósav és nem a kénsav sói. |II. MELLÉKLETAnyag | Küszöbérték |Ecetsavanhidrid | 100 l |Kálium-permanganát | 100 kg |Antranilsav és sói | 1 kg |Fenilecetsav és sói | 1 kg |Piperidin és sói | 0,5 kg |I."--------------------------------------------------